ຍ້ອງຍໍນັັກຮຽນ ແລະ ຄູອາຈານ ເຂົ້າຮ່ວມແຂ່ງ ຂັນກິດຈະກໍາທາງ ດ້ານວິທະຍາສາດ ແລະ ເຕັກໂນໂລຊີ
ກະຊວງວິທະຍາສາດ ແລະ ເຕັກໂນໂລຊີ (ກວຕ) ຈັດພິທີຍ້ອງຍໍນັັກຮຽນ ແລະ ຄູອາຈານ ເຂົ້າຮ່ວມແຂ່ງ ຂັນກິດ
ຈະກຳວິທະຍາສາດ ແລະ ເຕັກໂນໂລຊີ ພາຍໃຕ້ໂຄງການຕັ້ງຄ້າຍ ແລະ ກອງປະຊຸມສຳມະນາກ່ຽວກັບນັກຮຽນ ທີ່ມີພອນສະຫວັນທາງດ້ານວິທະຍາສາດ ຄັ້ງທີ 9 ໃນວັນທີ 8 ກຸມພາ 2018 ທີ່ຜ່ານມາ ຊຶ່ງໄດ້ຮັບກຽດການເຂົ້າ ຮ່ວມຂອງ ທ່ານ ຫຸມພັນ ອິນທະຣາດ, ຮອງລັດຖະມົນຕີ ກວຕ; ທ່ານ ປອ. ຄໍາເພັດ ວົົງດາລາ, ຮັກສາການຫົວ ໜ້າກົມແຜນການ ແລະ ຮ່ວມມື, ບັນດາຫົວໜ້າກົມ, ສະຖາບັນ, ຜູ້ອໍານວຍການໂຮງຮຽນກຽດຕິສັກ ນານາຊາດ ແລະ ພໍ່ແມ່-ຜູ້ປົກຄອງ.
ກິດຈະກຳໂຄງການຕັ້ງຄ້າຍ ແລະ ກອງປະຊຸມສຳມະນາກ່ຽວກັບນັກຮຽນທີ່ມີພອນສະຫວັນທາງດ້ານ ວິທະຍາສາດ ຄັ້ງທີ 9 (9th ASEAN+3 Student Camp and Teacher Workshop for the Gifted in Science) ໄດ້ຈັດຂຶ້ນໃນລະຫວ່າງວັນທີ 5-12 ມັງກອນ 2018 ທີ່ຜ່ານມາຢູ່ ເມືອງຊູວອນ, ສ. ເກົາຫຼີ ມີນັກຮຽນ ແລະ ຄູອາຈານເຂົ້າຮ່ວມຈາກ 9 ປະເທດ ຄື: ລາວ, ກໍາປູເຈຍ, ອິນໂດເນເຊຍ, ຟີລິບປີນ, ສິງກະໂປ, ໄຕ້ຫວັນ, ໄທ, ຫວຽດນາມ, ສ ເກົາຫຼີ ແລະ ສປ ຈີນ ທັງໝົດ 114 ຄົນ, ນັກຮຽນ 77 ຄົນ, ຄູນໍາພາ ແລະ ຜູ້ສັງເກດການ 37 ຄົນ. ສຳລັບ ສປປ ລາວ ມີຜູ້ເຂົ້າຮ່ວມ 10 ຄົນ ຈາກ ກວຕ 1 ຄົນ, ນັກຮຽນ 8 ຄົນ ແລະ ຄູນໍາພາ 1 ຄົນຈາກ ໂຮງຮຽນ ກຽດຕິສັກ ນານາຊາດ.
ຈຸດປະສົງຂອງໂຄງການດັ່ງກ່າວ ແມ່ນເປີດໂອກາດສ້າງສາຍພົວພັນອັນດີ ແລະ ການສ້າງເຄືອຂ່າຍນັກຄົ້ນຄວ້າກັບບັນດານັກຮຽນໃນຂົງເຂດພາກພຶ້ນ, ແລກ ປ່ຽນຂໍ້ມູນຂ່າວສານ ແລະ ບົດຮຽນດ້ານການຄົ້ນຄວ້າວິທະຍາສາດ, ກໍ່ສ້າງ ແລະ ສົ່ງເສີມພັດທະນາຊັບພະຍາກອນມະນຸດດ້ານການຄົ້ນຄວ້າວິທະຍາສາດ, ຍົກລະດັບ ຄວາມຮູ້ຄວາມສາມາດ, ສ້າງຈິດສໍານຶກ ແລະ ແຮງຈູງໃຈນ້ອງນັກຮຽນທີ່ຈະກ້າວເຂົ້າໄປເປັນນັກຄົ້ນຄວ້າວິທະຍາສາດ ແລະ ເຕັກໂນໂລຊີໃນອະນາຄົດ.
ຜ່ານການເຂົ້າຮ່ວມກິດຈະກຳດັ່ງກ່າວ, ນັກຮຽນຈາກ ສປປ ລາວ ສາມາດຍາດມາໄດ້ 2 ຫຼຽນຄຳ ມີທ້າວ ວິນລ່ຽມ ສະເໜ່ຫາ ບຣີນ ແລະ ທ້າວ ເດດວາລັບ ຟາແມນ; 3 ຫຼຽນເງິນ ມີທ້າວ ເພັດມີໄຊ ດວງດາລາ, ທ້າວ ນັນທະວຸດ ທອງອຸດົມສະກຸນ ແລະ ທ້າວ ວຸດທິພົງ ສຸລິວົງ ແລະ 3 ຫຼຽນທອງ ມີທ້າວ ສຸພາກອນ ວົງດາລາ, ທ້າວ ອາລິຍະ ຣາຊະພົນ ແລະ ທ້າວ ວົງສະຫວັນ ສີດາໄຊ.
ພາບ ແລະ ຂ່າວ: ບຸນທັນ ນັນທະວົງ